b'\n_START_ARTICLE_\nStane Rant\n_START_SECTION_\n\xc5\xbdivljenjepis\n_START_PARAGRAPH_\nIzu\xc4\x8dil se je za pu\xc5\xa1karja v Kranju. Veliko je kolesaril in planinaril. Igral je pri nogometnem klubu Slovan v Naklem, kjer so se zbirali prete\xc5\xbeno delavci. Igral je stranskega krilca._NEWLINE_\xc5\xbde jeseni 1941 se je kot \xc4\x8dlan OF povezal s partizani. Zbiral je oro\xc5\xbeje in popravljal pu\xc5\xa1ke. Po izdajstvu je bil aretiran 19. februarja 1942. Odpeljali so ga v begunjske zapore in ga ustrelili kot talca v Dragi.'